

**A estrada do colexio**

**Tipo de actividade**

Consiste en ir poñendo pinzas de distintas cores ata o lugar que se lle di ao neno/a. Preguntarlle:

* Cantas pinzas poño da casa ata o xardín.
* Cantos cadrados hai da casa ata a escola.
* Cantos círculos hai do garda ata o xardín.
* Que figura hai enriba do número 2, 3, 4…
* Cantas pinzas hai que poñer dende o xardín ata as mascotas.

Á recta numérica pódense engadir máis números, figuras xeométricas

( triángulo e rectángulo), cores e outros lugares como: biblioteca, parada do autobús,piscina…

**Obxectivos**

* Iniciarse nunha primeira representación do espazo.
* Chegar ás primeiras nocións de número.
* Diferenciar formas e cores.
* Desenvolver a destreza dixital.

**Nivel**

Nenos/as de 4 e 5 anos.

**Reflexións metodolóxicas**

* Ter en conta as posibles variantes que admite o xogo respecto a idade, obxectivos, graos de dificultade…
* Anotación das observacións psicolóxico-sociais observadas durante o xogo.
* Ensina direccionalidade. Pódese ir cara a diante e tamén para atrás.
* Dar pé a traballar conceptos tales como: enriba- debaixo.
* É transferible a outra aprendizaxe.
* Poder flexibilizalo ante algunha suxerencia dos participantes.

**Función lúdica**

* É un exercicio verbal porque os nenos/as teñen que executar unha serie de consignas, tamén esixe coordinación viso-motriz e concentración.
* Inclúe un elemento social, hai turnos e aceptación dunha serie de regras, polo tanto integra a nenos/as en xogos colectivos potenciando a súa aceptación.
* Admite un aumento da dificultade segundo os rapaces vaian adquirindo maior dominio muscular e da imaxe espacial.

**Posta en práctica**

O xogo será dirixido polo mestre/a e faráse en grupos heteroxéneos de 4 ou 5 nenos.

Colocaránse en círculos e cada orde que se lle dé será realizada por un dos rapaces, irán xogando de esquerda a dereita.

A duración do mesmo non sobrepasará os 20 minutos, o momento para a súa realización será as primeiras horas da mañá.