***Dominó de texturas***

***Ficha de Material didáctico***


* **Nome do material:** Dominó de texturas
* **Nivel:** 4º de Educación Infantil
* **Aplicación:** recoñecemento de diferentes texturas e formas xeométricas.
* **Recursos ou materiais utilizados na súa elaboración:** diferentes materiais plásticos e silicona.
* **Proceso de elaboración:** marcado, recortado e pegado de cada unha das pezas.

* **Competencias que se desenvolven e áreas nas que se pode integrar:**

|  |  |  |  |  |  |  |
| --- | --- | --- | --- | --- | --- | --- |
| Nivel | Área principal: Coñecemento do contorno | | | Áreas que se integran: Coñecemento de sí mesmo e autonomía persoal – Linguaxes: comunicación e representación | | |
| Criterio de avaliación | Estándar de aprendizaxe | Competencias clave | Criterio de avaliación | Estándar de aprendizaxe | Competencias Clave |
|  | Explorar os obxectos e elementos do contorno inmediato e actuar sobre eles. Recoñecer os seus atributos e calidades. Agrupar, clasificar e ordena estes elementos e coleccións segundo distintos criterios. | Sabe describir algún atributo dun obxecto.  Clasifica obxectos atendendo á posesión dalgún atributo.  Pode ordenar un conxunto de obxectos empregando diversos criterios sucesivamente (forma, cor, tamaño).  Enumera diferenzas e semellanzas entre obxectos pola forma. | Competencia matemática.  Aprender a aprender. | Participar en xogos e actividades colectivas aceptando as normas que as rexen. | Intégrase en xogos de grupo.  Acepta ter que esperar a súa quenda.  Pide perdón cando molesta ou cando lle fai dano a unha compañeira ou compañeiro.  Mantense participando nun mesmo xogo un tempo importante. | Competencia lingüística.  Competencia social e cívica. |
|  | Recoñecer algúns aspectos xeométricos básicos: liñas, puntos, rectángulos, cadrados, triángulos, círculos, esferas, cubos. | Explora ludicamente as propiedades e as características dalgúns corpos xeométricos elementais.  Recoñece algunhas figuras xeométricas: rectángulo, cadrado, círculo, triángulo.  Recoñece aspectos xeométricos das figuras xeométricas: rectángulos, cadrados, triángulos, círculos (lados, forma). | Competencia matemática.  Aprender a aprender. | Resolver con iniciativa e autonomía as actividades da vida cotiá, colaborar en tarefas e aceptar as normas. | Participa activamente nas actividades e tarefas.  Amosa unha actitude positiva ante as propostas de actividade.  Planifica e coordina a súa acción coa dos compañeiros/as. | Aprender a aprender.  Comunicación lingüística. |
|  |  |  |  | Utilizar a lingua oral do modo máis conveniente para unha comunicación positiva con iguais e con persoas adultas, segundo as intencións comunicativas. | Manifesta interese por comunicarse con outras persoas.  Mantén unha actitude de escoita e respecto cara ás demais persoas.  Emprega con precisión o vocabulario que posúe.  Recorda feitos e situacións vividas na clase e participa na súa narración. | Comunicación lingüística.  Social e cívica. |

* **Actividades que se poden realizar:** colocar as pezas do dominó en base ás semellanzas das formas xeométricas ou texturas das pezas.



* **Como se traballa co alumnado:** podemos traballar de xeito individual, en pequeno grupo ou por parellas. Nos primeiros momentos do actividade, lles explico como teñen que facer e as normas que deben de cumprir, supervisando que o fagan ben. Consiste en que cada xogador ten un número “x” de pezas (en total temos 24). Entón, lles indico que teñen que esperar a súa quenda e colocar a peza que coincida coa textura/forma xeométrica que puxo o compañeiro e así sucesivamente ata rematar de colocar todas as pezas.

Este xogo, permite introducir a estrutura cooperativa do “folio xiratorio”, xa que a dinámica deste xogo ten moitas semellanzas con ela, xa que os nenos e nenas teñen que esperar a súa quenda e comprobar que o que fagan os seus compañeiros sexa correcto, para poder continuar xogando. Ademais de coñecer as formas xeométricas e texturas de xeito lúdico, outra das finalidades da actividade é que os nenos e nenas xoguen en grupo favorecendo a cohesión, garantindo desde xeito a participación equitativa e interacción simultánea de todos eles.

|  |  |
| --- | --- |
|  |  |