**A maleta das emocións**

***Ficha de material didáctico***

* **Nome do material:** A maleta das emocións.
* **Nivel:** Educación Infantil.
* **Aplicación:** Educación emocional.
* **Recursos ou materiais utilizados na súa elaboración:** Caixa de cartón e folios de cores.
* **Proceso de elaboración:** Primeiro elaboramos a maleta coa caixa de cartón, que simplemente a forramos cun papel de cores ou de regalo para que sexa máis atractiva; e cun anaco de cordón facemos a asa da mesma.
* **Competencias que se desenvolven e áreas nas que se pode integrar:**

|  |  |  |  |  |  |  |
| --- | --- | --- | --- | --- | --- | --- |
| Nivel: | Área principal: coñecemento de si mesmo e autonomía persoal | | | Áreas que se integran: linguaxes: comunicación e representación e coñecemento do contorno. | | |
| Criterio de avaliación | Indicador de aprendizaxe | Competencias clave | Criterio de avaliación | Indicador de aprendizaxe | Competencias Clave |
| EI | Identifica as diferentes emocións. | Expresa o que sinte en cada momento. | Competencia lingüística | Expresa cun vocabulario axeitado á súa idade, o que sente. | Incorpora o vocabulario traballado nas sesións á súa práctica diaria. | Competencia lingüística. |
| Participa activamente na técnicas de relaxación que se levan a cabo na aula. | Reláxase cando realizamos diferentes técnicas de relaxación. | Sentido de iniciativa e espírito emprendedor. | Utiliza a linguaxe verbal e non verbal para expresarse. | Participa nas actividades de expresión corporal que levamos a cabo | Competencia lingüística. |
| Ten unha actitude de respecto e tolerancia cara aos demais. | Mostra unha actitude de respecto ante as emocións dos demais | Competencia social e cívica | Participa alegremente nas festas que se levan a cabo no centro. | Gústalle participar nas celebracións que se lavan a cabo no centro. | Conciencia e expresións culturais. |
| Controla as emocións e actúa sen impulsividade | Medita o que quere dicir antes de expresalo. | Competencia de aprender a aprender. | Ten unha actitude observadora de todo o que o rodea. | Manifesta unha actitude positiva antes as actividades de educación emocional. | Competencia social e cívica. |

* **Actividades que se poden realizar:** identificar e coñecer as diferentes emocións, e respectar as dos demais.

****

* **Como se traballa co alumnado:** trátase de que cada día, o encargado, leva a maleta para a casa e, coa axuda da familia, expresa como se sente nese momento: con debuxos, escribindo nos folios que leva na maleta, facendo unha escultura con plastilina ou outro material que se lle ocorra; ou traendo na maleta un obxecto que defina o que sente, ou que lle axude a encontrarse mellor. Ao día seguinte a maleta volve á aula e o neno ou nena cóntamos como se sente e, se ó caso dun sentimento negativo, como fai para contrarrestalo.