## O libro dos nomes

## *Ficha de material:* O libro dos nomes

|  |  |  |
| --- | --- | --- |
| FOTO-NOME COMPLETO | FOTO- NOME EN SÍLABAS | FOTO- NOME EN LETRAS MÓVILES |
| **NIVEL**: OS TRES NIVEIS DE EDUCACIÓN INFANTIL | | |

* **Elaboración**: Para a elaboración deste material utilízanse folios, un ordenador, unha plastificadora e un canutillo para facer os libros.Co ordenador insértase a foto e o nome dos alumnos ( completo, en sílabas ou en letras) imprímese, plastifícase e encanutíllase desordenado para que o teñan que ordenar.



|  |  |  |  |
| --- | --- | --- | --- |
| **AREA**: COMUNICACIÓN E REPRESENTACIÓN | | | |
| OBXECTIVOS | CONTIDOS | CRITERIOS DE AVALIACIÓN | COMPETENCIAS |
| Coñecer o nome propio | O nome propio | Identifica o seu nome | Competencia lingüística |
| Coñecer as letras que compoñen o seu nome | As letras do abecedario | Identifica a letra inicial do seu nome | Competencia no coñecemento e a interacción co mundo físico |
| Identificar a letra inicial do seu nome | As sílabas | Recoñece o nome dos compañeiros | Competencia para aprender a aprender |
| Cuantificar o número de letras do seu nome | A escritura do nome | Recoñece a inicial do nome dos seus compañeiros | Autonomía e iniciativa persoal |
| Cuantificar as sílabas que ten o seu nome |  | Forma o seu nome a partir das sílabas que o compón |  |
| Formar palabras novas a partir das letras o sílabas do seu nome |  | Forma o nome dos compañeiros a partir das sílabas que o compoñen |  |
| Recoñecer o nome dos compañeiros da clase |  | Escribe convencionalmente o seu nome |  |
| Escribir o seu nome e o dos seus compañeiros |  | Escribe convencionalmente o nome dos seus compañeiros |  |
|  |  | Recoñece as letras do abecedario a partir das letras do seu nome e das dos seus compañeiros |  |
|  |  | Forma palabras novas a partir das letras do seu nome e das letras dos nomes dos seus compañeiros |  |
|  |  | Forma palabras novas a partir das sílabas do seu nome e das letras dos nomes dos seus compañeiros |  |

* **Como se traballa:**No nivel de 3 anos preséntase na asemblea o libro. O encargado relaciona a súa foto co seu nome. Cada día o encargado vaino facendo. Unha vez que xa recoñecen o seu nome escríbeno debaixo ( como está plastificado e usamos rotuladores da pizarra branca, podemos borralo para usalo todas as veces que queiramos). Este libro está no rincón de lectoescritura para xogar con el cada vez que se vai a ese rincón. O principio só buscan o seu nome pero una vez que xa o recoñecen váiselles mandando que relacionen o dos compañeiros e tamén intentan escribilo debaixo. Este libro segue na clase no nivel de 4 anos que será cando todos xa recoñezan os nomes de todos e sexan quen de copialos debaixo.

No nivel de 3 anos tamén se presenta na asemblea o libro das letras do nome. Unha vez que cada un xa recoñece o seu nome preséntase este libro coas fotos e as letras soltas do seu nome para que o compoña. Empezamos como co outro libro, cada día o fai o encargado e logo xa pasa ao rincón de lectoescritura para ir compoñendo tamén os dos compañeiros. Este libro segue no nivel de 4 anos e 5 anos. Xa que o iremos complicando intentando que vaian formando novas palabras a partir das letras do seu nome e das dos compañeiros.No nivel de 4 anos, cando xa todos recoñecen o seu nome e o dos seus compañeiros e o escriben preséntase en asemblea o libro das sílabas do seu nome. Como xa fixemos cos outros cada día o encargado forma o seu nome no libro e cando todos xa o formaron pasa ao rincón de lectoescritura para que xoguen a formar tamén o dos demais compañeiros. Esta libro segue no nivel de 5 anos onde xa complicaremos o xogo intentando formar palabras novas coas sílabas do seu nome e dos seus compañeiros.

|  |  |
| --- | --- |
| A partir destes libros tamén se poden traballar moitas outras cousas como:  O número de sílabas. Cal ten máis e cal menos  O número de letras. Cal ten máis e cal menos  O nome máis longo e máis curto.  Recoñecer as letras do abecedario, ..... |  |